SAMART คว้า 4 โครงการ งานก่อสร้าง “สถานีไฟฟ้าแรงสูง” มูลค่า 1.1 พันลบ.
SAMART คว้างานก่อสร้าง 4 โครงการ เป็นงานก่อสร้างสถานีไฟฟ้าแรงสูง 230/115 kV ระยอง 4 (GIS), งานก่อสร้างขยายสถานีไฟฟ้าแรงสูง 230 kV ระยอง 2 และงานก่อสร้างปรับปรุงสถานีไฟฟ้าแรงสูง 115 kV ระยอง 3 และสถานีไฟฟ้าแรงสูง 115 kV สัตหีบ 1 มูลค่า 1.1 พันลบ.
15 ธ.ค. 2564

บริษัท สามารถคอร์ปอเรชั่น จำกัด (มหาชน) หรือ SAMART เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท เทด้า จํากัด ซึ่งเป็นบริษัทย่อยที่บริษัทฯ ถือหุ้นทางอ้อมผ่านบริษัท สามารถ ยู-ทรานส์ จํากัด ร้อยละ 94.35 ได้รับหนังสือตกลงว่าจ้างงาน งานก่อสร้างสถานีไฟฟ้าแรงสูง 230/115 kV ระยอง 4 (GIS), งานก่อสร้างขยายสถานีไฟฟ้าแรงสูง 230 kV ระยอง 2 และงานก่อสร้างปรับปรุงสถานีไฟฟ้าแรงสูง 115 kV ระยอง 3 และสถานีไฟฟ้าแรงสูง 115 kV สัตหีบ 1 สำหรับโครงการขยายระบบส่งไฟฟ้าระยะที่ 12 เมื่อวันที่ 13 ธันวาคม 2564 มูลค่าสัญญาก่อสร้างรวม 1,087.30 ล้านบาท (คํานวณตามอัตราแลกเปลี่ยน ณ วันเปิดซองราคา) และให้บริษัท เทด้า จํากัด จัดเตรียมเอกสารที่เกี่ยวข้องเพื่อประกอบการจัดทำสัญญาและลงนามในสัญญาต่อไป